ड्राइवर को धोखा देकर निकल गए थे; बाद में नजर पड़ी तो सूद समेत लौटाया
Salman Khan Kisi ka Bhai Kisi ka Jaan Moive Promotion सलमान खान अपनी दरियादिली के लिए जाने जाते हैं। हालांकि एक वक्त ऐसा था कि उन्होंने एक टैक्सी ड्राइवर को पैसों के लिए धोखा दे दिया था। दरअसल सलमान उस वक्त कॉलेज में पढ़ते थे।
सलमान खान अपनी दरियादिली के लिए जाने जाते हैं। हालांकि एक वक्त ऐसा था कि जब उन्होंने एक टैक्सी ड्राइवर को पैसों के लिए धोखा दे दिया था। दरअसल सलमान उस वक्त कॉलेज में पढ़ते थे। उनके पास पैसे नहीं थे। उन्होंने एक दिन टैक्सी में सफर करने की सोची।
उन्होंने टैक्सी मंगाई और उसमें चल दिए। कॉलेज पहुंचने के बाद जब वो उतरे तो टैक्सी ड्राइवर ने उनसे अपने पैसे की डिमांड की। सलमान ने उस टैक्सी ड्राइवर से थोड़ा इंतजार करने को कहा। उसके बाद सलमान वहां से निकल गए और फिर कभी नहीं लौटे।
बस, ट्रेन में सफर करते थे सलमान, एक दिन आरामतलबी सूझी
सलमान खान अपनी फिल्म किसी का भाई किसी का जान का प्रमोशन करने द कपिल शर्मा शो में पहुंचे थे। वहीं पर उन्होंने इस घटना का जिक्र किया। सलमान ने कहा, 'हम अक्सर बस और ट्रेन में सफर करते थे। एक दिन मुझे थोड़ी आरामतलबी सूझी, इसलिए मैंने टैक्सी कर ली। मेरे जेब में उस वक्त एक पैसा भी नहीं था।
बावजूद इसके मैं उस टैक्सी में बैठ गया। कॉलेज पहुंचने पर मैंने टैक्सी को कुछ दूरी पर रुकवा दिया। मैंने टैक्सी वाले से कहा कि थोड़ा इंतजार करो, अभी पैसे लेकर आता हूं। उसके बाद मैं वहां से निकल गया फिर लौट के नहीं आया।'
बाद में सूद समेत पैसे वापस कर दिया
सलमान ने कहा कि कई सालों बाद वो उस टैक्सी ड्राइवर से फिर से टकराए। उन्होंने कहा, 'मैं तब मॉडलिंग में आ गया था और अच्छे पैसे कमा रहा था। एक दिन मैंने घर जाने के लिए टैक्सी मंगाई।
पूरे सफर के दौरान ड्राइवर मुझसे कहता रहा कि उसने मुझे कही न कही देखा हुआ है। वो वही ड्राइवर था। घर पहुंचते ही मैंने उससे कहा कि मैं ऊपर जाकर पैसे ला रहा हूं। ये कहते ही उसने मुझे पहचान लिया। फिर हम दोनों हंसने लगे। इसके बाद मैंने उसके पैसे सूद समेत चुका दिए।
पहले टैक्सी के पैसे नहीं थे, अब करोड़ों की कार गिफ्ट करते थे
अपने यंग एज में सलमान ने भले ही टैक्सी ड्राइवर के साथ धोखा किया हो लेकिन स्टार बनने के बाद न जाने कितनों लोगों को बिना कहे उन्होंने लग्जरी चीजें गिफ्ट की है। मीडिया रिपोर्ट्स की मानें तो सलमान ने अपने बॉडीगार्ड शेरा तक को करोड़ों की रेंज रोवर गिफ्ट की है। अपने चैरिटी संस्था बीइंग ह्यूमन के जरिए वो हजारों लोगों की हेल्प कर चुके हैं।
सलमान की सोच दकियानूसी? पलक ने दिया जवाब
सलमान खान के साथ 'किसी का भाई किसी का जान' में डेब्यू करने वाली पलक तिवारी ने सिद्धार्थ कनान को दिए एक इंटरव्यू में कहा था कि सलमान खान के सेट पर लड़कियों को खुले कपड़े पहनने से परहेज कराया जाता है। सलमान चाहते हैं कि लड़कियां ऐसे कपड़े पहने जिससे वो खुद सुरक्षित महसूस करें।
इस स्टेटमेंट को लेकर सोशल मीडिया पर कुछ लोगों ने सलमान को दकियानूसी करार दे दिया था। अब पलक ने अपनी बात पर सफाई देते हुए कहा कि लोगों ने उनकी बात का गलत मतलब निकाल लिया था। पलक ने कहा कि उन्होंने ये बात अपने लिए कही थी कि उन्हें वहां कैसे कपड़े पहनने चाहिए जहां उनसे इतने सीनियर लोग काम कर रहे हैं।
